VNV Nation

VNV Nation הוא הרכב אלקטרוני המשלב בתוכו אלמנטים של סינתפופ, אינדסטריאל ו-EBM למה שההרכב מגדיר כ-פיוצ'רפופ. פירוש השם VNV הוא "Victory Not Vengeance" (פירושו בעברית הוא "ניצחון לא נקמה"), מקור ההרכב הוא בלונדון אך כרגע הוא מתבסס בהמבורג שבגרמניה. רונאן האריס - מוזיקה, מילים, שירה. מארק ג'קסון - תופים. ב-1990, עבר רונן האריס מארץ מולדתו דבלין שבאירלנד ללונדון, שם הוא הוציא 2 תקליטי ויניל ראשונים - Body Pulse ו-Strength of Youth. ב-1994, חזר האריס לאירופה, כדי להשלים חומרים עליהם עבד בעבר. שנה מאוחר יותר, חתמו VNV Nation על חוזה עם חברת תקליטים גרמנית בשם "Discordia", והוציאו = את האלבום המלא הראשון שלהם "Advance and Follow" שהוא שילוב של מלודיות סינטיסייזר ומקצבים אלקטרונים חזקים. באותה תקופה, הצטרף המתופף מארק ג'קסון ללהקה. בשנת 1998, חתמו VNV על חוזה עם חברת תקליטים בשם "Off-Beat", וביולי של אותה שנה, הוציאו את האלבום "Praise the Fallen". חודשיים מאוחר יותר, הוציאה הלהקה את המיני-אלבום "Solitary", ויצאו לסיבוב הופעות ראשון בגרמניה. בשנת 1999, עזבה הלהקה את "Off-Beat", וחתמה על חוזה עם חברת התקליטים "Dependent Records". לקראת סוף השנה, הם הוציאו את האלבום "Empires" הנחשב למצליח ביותר שלהם, וזכה להישאר במקום הראשון ב-DAC (המצעד האלטרנטיבי הגרמני) במשך 7 שבועות. עם האלבום, זכתה הלהקה גם ב"אלבום השנה" באותו המצעד. ב-2001, הוציאה הלהקה הוצאה מחודשת של האלבום "Advance and Follow V2". ב-2002, יצא אלבומם "Futureperfect", שסוגתו המוזיקלית דומה יותר לסינת'פופ ונעשה בו שימוש נרחב באלמנטים של מוזיקת הטראנס. בשנת 2003, הקימה הלהקה חברת תקליטים בשם "Anachron Sounds" והוציאה דרכה סינגל מחודש שנקרא Honour 2003. ב-2005, יצא האלבום החמישי של הלהקה שנקרא "Matter & Form" מתוכו יצא הסינגל Chrome. האלבום התאפיין בהרחבת הסגנונות המוזיקליים של הלהקה, תוספת של מוזיקה כבדה יותר עם הרגשה של רוק ושימוש בצלילים מכנים ושימוש פחות באפקטים על השירה. בשנת 2007, יצא האלבום Judgement. באותה תקופה, הכחיש סולן הלהקה את השמועות שזהו אלבום האחרון של הלהקה. ב-26 באוגוסט אותה שנה, בפסטיבל אלטרנטיבי בברדפורד, רונאן הקדיש את השיר "Illusion" לסופי לנקסטר שנרצחה ושלח תנחומים למשפחה. ב-2009 יצא ה-DVD‏ Reformation 1 והאלבום Of Faith, Power and Glory. ב-2 בנובמבר 2012 הופיעה הלהקה במועדון הבארבי בתל אביב. הלהקה חזרה להופעה בישראל ב-2016. ב- 16 בנובמבר 2017, מארק ג'קסון, שהיה מתופף בלייב בקונצרטים מאז אמצע שנות התשעים, עזב את ההרכב. 1990 Body Pulse 1990 Strength of Youth 1995 Advance and Follow 1998 Praise the Fallen 1998 Solitary - EP 1999 Empires 2000 Standing / Burning Empires - סט של 2 דיסקים המכיל את הסינגל Standing ו-EP של רמיקסים לשירים מהאלבום Empires 2001 Advance and Follow V2 - הוצאה מחודשת 2002 Futureperfect 2005 Matter + Form 2007 Judgement 2009 Of Faith, Power and Glory 2011 Automatic 2013 Transnational 2015 Resonance: Music For Orchestra Vol. 1 2018 Noire 2023 Electric Sun 2004 Pastperfect (2xDVD + CD-ROM Special Edition) 2009 Reformation 1 (2xCD + DVD) מדיה וקבצים בנושא VNV Nation בוויקישיתוף אתר האינטרנט הרשמי של VNV Nation VNV Nation, ברשת החברתית פייסבוק VNV Nation, ברשת החברתית אקס (טוויטר) VNV Nation, סרטונים בערוץ היוטיוב VNV Nation, במסד הנתונים הקולנועיים IMDb (באנגלית) VNV Nation, באתר AllMovie (באנגלית) VNV Nation, באתר אפל מיוזיק (באנגלית) VNV Nation, באתר ספוטיפיי VNV Nation, באתר סאונדקלאוד (באנגלית) VNV Nation, באתר Last.fm (באנגלית) VNV Nation, באתר AllMusic (באנגלית) VNV Nation, באתר MusicBrainz (באנגלית) VNV Nation, באתר דיזר VNV Nation, באתר Discogs (באנגלית) VNV Nation, באתר Songkick (באנגלית) VNV Nation, באתר Genius VNV Nation, באתר SecondHandSongs VNV Nation, באתר בנדקמפ VNV Nation, באתר בילבורד (באנגלית) VNV Nation, באתר טיידל (באנגלית) אתר מעריצים גרמני